Amir Temur nomidagi Oʻzbekiston Respublikasi Davlat xavfsizlik xizmati akademiyasiga bakalavriat taʼlim yoʻnalishi boʻyicha kunduzgi taʼlim shaklida oʻqishga nomzodlarni saralab olish va qabul qilish tartibi toʻgʻrisidagi nizomni tasdiqlash haqida
(resolution, 2026-04-17)

Oʻzbekiston Respublikasi Prezidentining “Oʻzbekiston Respublikasining Davlat xavfsizligi tizimini takomillashtirish chora-tadbirlari toʻgʻrisida” 2018-yil 14-martdagi PF-5379-son Farmoni ijrosini taʼminlash, shuningdek, Amir Temur nomidagi Oʻzbekiston Respublikasi Davlat xavfsizlik xizmati akademiyasiga bakalavriat taʼlim yoʻnalishi boʻyicha kunduzgi taʼlim shaklida oʻqishga jismonan sogʻlom, maʼnaviy yetuk va intellektual salohiyatga ega nomzodlarni saralab olish hamda qabul qilishning samarali tizimini joriy etish maqsadida Vazirlar Mahkamasi qaror qiladi: 1. Quyidagilarni nazarda tutuvchi Amir Temur nomidagi Oʻzbekiston Respublikasi Davlat xavfsizlik xizmati akademiyasiga bakalavriat taʼlim yoʻnalishi boʻyicha kunduzgi taʼlim shaklida oʻqishga nomzodlarni saralab olish va qabul qilish tartibi toʻgʻrisidagi nizom ilovaga muvofiq tasdiqlansin: Amir Temur nomidagi Oʻzbekiston Respublikasi Davlat xavfsizlik xizmati akademiyasida oʻqishga nomzodlarni saralab olish tartibi; nomzodlarga beriladigan imtiyozlar; nomzodlarni Amir Temur nomidagi Oʻzbekiston Respublikasi Davlat xavfsizlik xizmati akademiyasiga oʻqishga qabul qilish qoidalari. 3. Mazkur qaror 2021-yil 1-sentabrdan boshlab kuchga kiradi. 4. Mazkur qarorning bajarilishini nazorat qilish Oʻzbekiston Respublikasi Davlat xavfsizlik xizmati raisi A.A. Azizov zimmasiga yuklansin. 1. Ushbu Nizom Amir Temur nomidagi Oʻzbekiston Respublikasi Davlat xavfsizlik xizmati akademiyasiga (keyingi oʻrinlarda — Akademiya) bakalavriat taʼlim yoʻnalishi boʻyicha kunduzgi taʼlim shaklida oʻqishga nomzodlarni saralab olish va qabul qilish tartibini belgilaydi. 2. Akademiya tayanch oliy harbiy taʼlim va ilmiy-tadqiqot muassasasi hisoblanib, Oʻzbekiston Respublikasi Davlat xavfsizlik xizmati (keyingi oʻrinlarda — DXX) va Oʻzbekiston Respublikasi Prezidenti davlat xavfsizlik xizmati (keyingi oʻrinlarda — PDXX) faoliyati yoʻnalishlari boʻyicha ofitser kadrlarni tayyorlaydi. 3. Akademiyaga bakalavriat taʼlim yoʻnalishi boʻyicha kunduzgi taʼlim shaklida oʻqishga, qoidaga koʻra, Oʻzbekiston Respublikasi Qurolli Kuchlari safida muddatli harbiy xizmatni oʻtagan umumiy oʻrta, oʻrta maxsus va professional taʼlim muassasalarining bitiruvchilari boʻlgan, erkak jinsidagi Oʻzbekiston Respublikasi fuqarolari qabul qilinadi. Akademiyaga bakalavriat taʼlim yoʻnalishi boʻyicha oʻqishga sogʻligʻining holatiga koʻra yaroqli deb topilgan, boʻyi 165 sm dan past boʻlmagan hamda belgilangan tartibda tanlovdan muvaffaqiyatli oʻtgan quyidagi yosh chegaralaridagi nomzodlar qabul qilinadi: oʻn yetti yoshdan yigirma uch yoshgacha boʻlgan, shu jumladan oʻqishga qabul qilingan yili oʻn yetti yoshga toʻladigan, umumiy oʻrta, oʻrta maxsus va professional taʼlim muassasalarining bitiruvchilari; oʻn sakkiz yoshdan yigirma besh yoshgacha boʻlgan, shu jumladan oʻqishga qabul qilingan yili oʻn sakkiz yoshga toʻladigan, ofitserlar tarkibi harbiy unvonlariga ega boʻlmagan, umumiy oʻrta, oʻrta maxsus va professional maʼlumotga ega rezervdagi harbiy xizmatga majburlar; oʻn sakkiz yoshdan yigirma besh yoshgacha boʻlgan umumiy oʻrta, oʻrta maxsus va professional maʼlumotga ega, Oʻzbekiston Respublikasi Qurolli Kuchlari safida muddatli va kontrakt asosida harbiy xizmatni oʻtayotgan harbiy xizmatchilar; yigirma olti yoshgacha boʻlgan va Akademiyada bakalavriat taʼlim yoʻnalishi boʻyicha oʻqish istagini bildirgan respublika oliy taʼlim muassasalarining 1- va 2-kurs (qabul yilida) talabalari. Bunda, saralab olishning barcha bosqichlaridan muvaffaqiyatli oʻtgan nomzodlar Akademiyada oʻqishni birinchi kursdan boshlaydi. 4. Akademiyada oʻqishga qabul qilish uchun saralab olish teng huquqlilik va adolat tamoyillari asosida amalga oshiriladi. 5. Amir Temur nomidagi Oʻzbekiston Respublikasi Davlat xavfsizlik xizmati akademiyasiga bakalavriat taʼlim yoʻnalishi boʻyicha kunduzgi taʼlim shaklida oʻqishga nomzodlarni saralab olish ushbu Nizomga 1-ilovada keltirilgan sxemaga muvofiq tashkil etiladi. 6. Akademiyada oʻqishga kirish istagini bildirgan nomzodlarning sohaning oʻziga xos xususiyatlari va belgilangan maxsus talablariga asosan shaxsiy va ishchanlik qobiliyatlarini chuqur oʻrganish boʻyicha maxsus tadbirlar DXX boʻlinma va organlari hamda PDXXning tegishli boʻlinmalari tomonidan DXX hamda PDXXning alohida ichki idoraviy hujjatlari talablariga muvofiq amalga oshiriladi. 7. Akademiyada oʻqishga vatanparvar, keng tafakkur va dunyoqarashga, yuksak maʼnaviy-axloqiy sifatlarga ega, intellektual rivojlangan, chet tillardan birini umumiy oʻrta taʼlim darajasida oʻzlashtirgan va yaxshi jismoniy tayyorgarlikka ega yoshlarni jalb qilish maqsadida ommaviy axborot vositalari orqali targʻibot-tashviqot tadbirlari amalga oshiriladi. 8. Targʻibot-tashviqot tadbirlari jarayonida yoshlarda harbiy-vatanparvarlik tuygʻusini shakllantirish, harbiy xizmat va harbiy xizmatchi kasbining mazmun-mohiyati, majburiyatlari, harbiy soha mutaxassisligini tanlashga ongli munosabat va qiziqishlarini mustahkamlash borasida tushuntirish ishlari olib boriladi. Bunda: yoshlarning DXX boʻlinma va organlari hamda PDXXning vakillari, shuningdek, faxriylari bilan uchrashuvlari tashkil etiladi; Akademiyaga oʻqishga qabul qilish tartibi va shartlari, muddatli harbiy xizmatni oʻtagan harbiy xizmatchilarga va kontrakt boʻyicha harbiy xizmatchilarga Akademiyaga oʻqishga kirishda beriladigan imtiyozlarni hamda Akademiyadagi hayotni aks ettiruvchi koʻrgazmali targʻibot materiallari tayyorlanadi va tarqatiladi; akademik litseylar, umumtaʼlim maktablari va professional taʼlim muassasalari bitiruvchi-oʻquvchilariga DXX hamda PDXX harbiy xizmatchisining kasbi, Akademiyaga tayyorgarlik koʻrish va kirish tartibi toʻgʻrisidagi maʼlumotlarni yetkazish maqsadida “ochiq eshiklar kuni” tadbirlari tashkil etiladi. 9. Akademiyada oʻqishga tanlov boshlanganligi toʻgʻrisida qabul yilidan oldingi yilning 1-oktabridan soʻng ommaviy axborot vositalarida eʼlon beriladi. Tanlovda qatnashish istagini bildirgan nomzodlar qabul yilidan oldingi yilning 1-oktabridan 20-oktabriga qadar Oʻzbekiston Respublikasi Oliy taʼlim, fan va innovatsiyalar vazirligi huzuridagi Bilim va malakalarni baholash agentligining (keyingi oʻrinlarda — Bilim va malakalarni baholash agentligi) rasmiy veb-saytidan roʻyxatdan oʻtadilar. 10. Oʻqishga nomzodlar quyidagi bosqichlarda tanlovlardan oʻtadi: dastlabki saralab olish; maxsus kasbiy tanlash; test sinovlari. 11. Oʻqishga nomzodlarning roʻyxati Akademiya tomonidan hududlar (Qoraqalpogʻiston Respublikasi, viloyatlar va Toshkent shahri) kesimida shakllantiriladi hamda dastlabki saralab olish bosqichini oʻtkazish uchun qabul yilidan oldingi yilning 25-oktabriga qadar DXX boʻlinma va organlari hamda PDXXning tegishli boʻlinmalariga taqdim etiladi. 12. Dastlabki saralab olish bosqichida nomzodlarning umumtaʼlim darajasidagi bilimlari, maʼnaviy-axloqiy sifatlari, individual psixologik, psixofiziologik xususiyatlari, sogʻligʻi va jismoniy tayyorgarligi, harbiy ixtisoslikning zamonaviy talablariga javob bera olish qobiliyati, gʻoyaviy-ruhiy barqarorligi hamda intellektual salohiyati aniqlanadi. 13. Dastlabki saralab olish nomzodlarning yashash, oʻqish, xizmat joyi boʻyicha DXX boʻlinma va organlari, PDXXning tegishli organlari hamda Akademiya mutaxassislari tomonidan oʻtkaziladi. 14. Dastlabki saralab olish bosqichida quyidagi tadbirlar amalga oshiriladi: dastlabki saralab olish test sinovlari; hujjatlarni toʻplash va dastlabki oʻrganish; individual psixologik va psixofiziologik oʻrganish; dastlabki tibbiy koʻrikdan oʻtkazish; jismoniy tayyorgarlik darajasini baholashning dastlabki bosqichi. 15. Dastlabki saralab olish test sinovlari Bilim va malakalarni baholash agentligi va uning hududiy boʻlimlari tomonidan DXX bilan tuzilgan shartnoma asosida nomzodning ona tili, tarix, matematika hamda chet tili fanlaridan bilim darajasini aniqlash maqsadida qabul yilidan oldingi yilning 25-oktabridan 15-noyabrigacha oʻtkaziladi. Bunda, test sinovlarida ishtirok etish uchun nomzodlardan (toʻliq davlat taʼminotidagi shaxslar bundan mustasno) bazaviy hisoblash miqdorining yarim baravari miqdorida toʻlov undiriladi. Test topshiriqlari shakli (fan mazmuni tarkibi, savollar soni, topshiriqlar turi, vaqt meʼyori), baholash mezonlari, test sinovini oʻtkazish muddatlari Bilim va malakalarni baholash agentligi va Akademiya tomonidan tasdiqlanadi hamda rasmiy veb-saytlarga test sinovlari boʻlib oʻtishidan kamida bir oy oldin joylashtiriladi. Test sinovlari yakunlanganidan soʻng 3 kun ichida test sinovlari natijalari Bilim va malakalarni baholash agentligining rasmiy veb-saytida eʼlon qilinadi. Dastlabki saralab olish test sinovlari natijalari boʻyicha toʻplash mumkin boʻlgan eng yuqori ballning kamida 30% (oʻttiz foiz) ini toʻplagan nomzodlar saralab olish tadbirlarining keyingi bosqichlarida qatnashish huquqiga ega boʻladi. 16. Nomzodning hujjatlarini toʻplash va dastlabki oʻrganishda DXX boʻlinma va organlari hamda PDXXning tegishli organlari tomonidan qabul yilidan oldingi yilning 20-noyabridan 31-dekabrigacha nomzod toʻgʻrisidagi zarur maʼlumotlar tahlil qilinadi (oilaviy ahvoli va boshqalar). Bunda, nomzodlarning ijtimoiy faolligi, dunyoqarashi, maʼnaviy-axloqiy fazilatlari va ishbilarmonlik xususiyatlari suhbat oʻtkazish orqali aniqlanadi hamda harbiy xizmatchi kasbini tanlash bilan bogʻliq sabablarga aniqlik kiritiladi. 17. Nomzodlarning ijtimoiy faolligi, dunyoqarashi, maʼnaviy-axloqiy fazilatlarini va ishbilarmonlik xususiyatlarini aniqlash quyidagi mezonlar asosida amalga oshiriladi: nomzodlarning mamlakatda amalga oshirilayotgan islohotlarning mazmun-mohiyati va ahamiyatini tushunishi, davlatni va konstitutsiyaviy tuzumni himoya qilish asoslarini bilishi, shuningdek, fuqarolik huquq va majburiyatlarini anglashi; yuqori darajadagi hushyorlik hamda yot gʻoya va mafkuralarga nisbatan qatʼiyat bilan kurashish zarurligini anglashi; burch va masʼuliyatni his etishi, qatʼiyatlilik, tashabbuskorlik, mehnatsevarlik va halollik kabi fazilatlarga egaligi; jamoaning ijtimoiy hayotida faol qatnashishi; zamonaviy axborot texnologiyalaridan samarali foydalana olishi va yetarli bilim-koʻnikmalarga ega boʻlishi; nomzodning xizmat (mehnat) faoliyatida, ilgari oʻqigan taʼlim muassasasida erishgan natijalari. 18. Hujjatlarni toʻplash va dastlabki oʻrganish jarayonida sohaning oʻziga xos xususiyatlari va belgilangan maxsus talablar nuqtai nazaridan mos kelmagan nomzodlar dastlabki saralab olishning keyingi bosqichlariga qoʻyilmaydi. 19. Nomzodlarni individual psixologik va psixofiziologik oʻrganish DXX tomonidan ishlab chiqilgan metodikaga muvofiq qabul yilidan oldingi yilning noyabr-dekabr oylarida DXX boʻlinma va organlari hamda PDXXning tegishli organlari mutaxassis-psixologlaridan tashkil topgan psixologlar guruhi (keyingi oʻrinlarda — psixologlar guruhi) tomonidan amalga oshiriladi. Psixologlar guruhi tarkibiga respublikaning yetakchi oliy taʼlim muassasalaridan tegishli mutaxassislar shartnoma asosida jalb qilinishi mumkin. 20. Individual psixologik va psixofiziologik oʻrganish natijalari asosida psixologlar guruhi tomonidan nomzodlar boʻyicha quyidagi xulosalar beriladi: Akademiyada oʻqishga tavsiya etiladi; Akademiyada oʻqishga tavsiya etilmaydi. Individual psixologik va psixofiziologik oʻrganish natijalari boʻyicha Akademiyada oʻqishga tavsiya etilmagan nomzodlar saralab olishning keyingi bosqichiga qoʻyilmaydi. 21. Nomzodlarni dastlabki tibbiy koʻrikdan oʻtkazish Oʻzbekiston Respublikasi Prezidentining 2018-yil 25-dekabrdagi PQ-4076-son qarori bilan tasdiqlangan Oʻzbekiston Respublikasi Qurolli Kuchlarida tinchlik va urush davrida tibbiy koʻrikdan oʻtkazish toʻgʻrisidagi nizomga muvofiq, nomzodlar sogʻligʻining harbiy xizmatga yaroqliligini tekshirish maqsadida DXXning hududiy harbiy-tibbiy komissiyalari tomonidan qabul yilidan oldingi yilning dekabr oyida amalga oshiriladi. Dastlabki tibbiy koʻrikdan oʻtkazish natijalari boʻyicha nomzodning Akademiyada oʻqishga yaroqliligi toʻgʻrisida xulosa beriladi. Sogʻligʻining holatiga koʻra Akademiyada oʻqishga yaroqsiz deb topilgan nomzodlar saralab olishning keyingi bosqichiga qoʻyilmaydi. 22. Nomzodlarning jismoniy tayyorgarlik darajasini baholashning dastlabki bosqichi joylarda tegishli mutaxassislar tarkibida tashkil etiladigan Jismoniy tayyorgarlik darajasini aniqlash boʻyicha maxsus komissiyalar tomonidan qabul yilining yanvar oyida mazkur Nizomga 2-ilovada keltirilgan metodikaga muvofiq amalga oshiriladi. 23. Sport ustasi unvoni yoki sport ustasiga nomzodlik toʻgʻrisidagi tegishli hujjatni taqdim etgan nomzodlar jismoniy tayyorgarlik sinovlaridan ozod etiladi. 24. Jismoniy tayyorgarlik darajasini baholashning dastlabki bosqichida qoniqarsiz natija koʻrsatgan nomzodlarga qoʻshimcha ravishda oʻz ustida ishlash boʻyicha tavsiyalar va jismoniy tayyorgarlik darajasini baholashning yakuniy bosqichida qayta jismoniy tayyorgarlik sinovlarini topshirish uchun imkoniyat beriladi. 25. Maxsus kasbiy tanlash bosqichining asosiy maqsadi Akademiyada oʻqishga nomzodlarning sogʻligʻi, DXX va PDXX harbiy xizmatchisi kasbini egallash sabablari, mustahkam maʼnaviy-axloqiy va intellektual salohiyatni aniqlashdan iborat. 26. Maxsus kasbiy tanlash bosqichida quyidagi tadbirlar amalga oshiriladi: hujjatlarni yakuniy oʻrganish; jismoniy tayyorgarlik darajasini baholashning yakuniy bosqichi; yakuniy suhbat; yakuniy tibbiy koʻrikdan oʻtkazish. 27. Dastlabki saralab olish bosqichlaridan muvaffaqiyatli oʻtgan nomzodlarga nisbatan hujjatlarni yakuniy oʻrganish DXX va PDXX harbiy xizmatchilariga qonunchilik hujjatlarida belgilangan maxsus talablarni inobatga olgan holda qabul yilining yanvar — aprel oylarida amalga oshiriladi. Belgilangan maxsus talablarga mos kelmagan nomzodlar sabablari oshkor etilmagan holda maxsus kasbiy tanlashning keyingi bosqichlariga qoʻyilmaydi. 28. Nomzodlarning jismoniy tayyorgarlik darajasini baholashning yakuniy bosqichi joylarda tegishli mutaxassislar tarkibida tashkil etiladigan Jismoniy tayyorgarlik darajasini aniqlash boʻyicha maxsus komissiyalar tomonidan mazkur Nizomning 2-ilovasidagi metodikaga muvofiq qabul yilining mart-aprel oylarida amalga oshiriladi. 29. Jismoniy tayyorgarlik darajasini baholashning yakuniy bosqichida belgilangan meʼyoriy talablarning barchasini muvaffaqiyatli bajargan nomzodlar jismoniy tayyorgarlik darajasini baholashning yakuniy bosqichidan “oʻtgan” deb hisoblanadi. 30. Jismoniy tayyorgarlik darajasini baholashning yakuniy bosqichidan oʻtmagan nomzodlar maxsus kasbiy tanlashning keyingi bosqichga qoʻyilmaydi. 31. Nomzodlar bilan yakuniy suhbat oʻtkazish DXX boʻlinma va organlari hamda PDXXning vakillaridan iborat tarkibda tuzilgan yakuniy suhbat oʻtkazish komissiyalari tomonidan nomzodning kasb tanlash sabablari, maʼnaviy-axloqiy fazilatlari, umumiy dunyoqarashi, qiziqishlari, ijtimoiy faolligi, taʼlim muassasasidagi fanlarni oʻzlashtirish darajasini har tomonlama oʻrganish, kelgusida DXX va PDXXning ofitserlik lavozimlarida xizmat faoliyatini davom ettira olishga munosibligini aniqlash hamda kollegial tarzda xulosa chiqarish asosida qabul yilining aprel-may oylarida amalga oshiriladi. 32. Yakuniy suhbat oʻtkazish komissiyalari tomonidan quyidagilar toʻgʻrisida xulosalar beriladi: Akademiyada oʻqishga tavsiya etiladi; Akademiyada oʻqishga tavsiya etilmaydi. Yakuniy suhbat oʻtkazish natijalariga koʻra Akademiyada oʻqishga tavsiya etilmagan nomzodlar maxsus kasbiy tanlashning keyingi bosqichiga qoʻyilmaydi. 33. Nomzodlarni yakuniy tibbiy koʻrikdan oʻtkazish Oʻzbekiston Respublikasi Prezidentining 2018-yil 25-dekabrdagi PQ-4076-son qarori bilan tasdiqlangan Oʻzbekiston Respublikasi Qurolli Kuchlarida tinchlik va urush davrida tibbiy koʻrikdan oʻtkazish toʻgʻrisidagi nizomga muvofiq, DXXning markaziy poliklinikasi va hududiy boshqarmalarda tashkil etilgan maxsus harbiy-tibbiy komissiyalar tomonidan qabul yilining may oyida amalga oshiriladi. Yakuniy tibbiy koʻrikdan oʻtkazish natijalari boʻyicha nomzodning Akademiyada oʻqishga sogʻligʻiga koʻra yaroqliligi toʻgʻrisida xulosa beriladi. Sogʻligʻining holatiga koʻra Akademiyada oʻqishga yaroqsiz deb topilgan nomzodlar test sinovlariga qoʻyilmaydi. 34. Dastlabki saralab olish va maxsus kasbiy tanlash bosqichlaridan muvaffaqiyatli oʻtgan nomzodlar Akademiyaga oʻqishga kirish uchun oʻtkaziladigan test sinovlarida qatnashish, shuningdek, test sinovlari vaqtida nomzodlarga belgilangan imtiyozlardan foydalanish huquqini qoʻlga kiritadi. 35. Test sinovlarini oʻtkazish tartibi va muddati Bilim va malakalarni baholash agentligi tomonidan Akademiya bilan kelishilgan holda belgilanadi. 36. Test sinovlari bloklari Akademiya taʼlim yoʻnalishlari roʻyxatiga muvofiq Bilim va malakalarni baholash agentligi tomonidan Oʻzbekiston Respublikasi Oliy va oʻrta maxsus taʼlim vazirligi, manfaatdor vazirliklar va idoralar bilan birgalikda ishlab chiqiladi hamda Oʻzbekiston Respublikasi taʼlim tashkilotlariga qabul qilish boʻyicha davlat komissiyasi (keyingi oʻrinlarda — Davlat komissiyasi) tomonidan tasdiqlanadi. Test sinovlarining natijalari test sinovlari toʻliq yakunlangandan keyin 5 kun ichida Akademiyaga taqdim etiladi va Bilim va malakalarni baholash agentligining rasmiy veb-saytida eʼlon qilinadi. 37. Nomzod umumiy oʻrta, oʻrta maxsus va professional taʼlim muassasalarida oʻrgangan chet tillaridan birida imtihon topshiradi. 38. Oldingi oʻquv yili uchun qabul jarayonida oʻtkazilgan test sinovlarida belgilangan ballni toʻplay olmagan, tibbiy koʻrik natijalari boʻyicha maʼlum cheklovlar berilgan va/yoki individual psixologik va psixofiziologik oʻrganish natijalari hamda jismoniy tayyorgarlik darajasi boʻyicha oʻqishga kirish uchun tavsiya etilmagan nomzodlarga keyingi oʻquv yilida Akademiyada oʻqish uchun hujjat topshirishga umumiy asoslarda bir martadan koʻp boʻlmagan imkoniyat beriladi. 39. Oʻzbekiston Respublikasi Prezidentining “Oʻzbekiston Respublikasi Qurolli Kuchlari safida muddatli harbiy xizmatni oʻtab boʻlgan fuqarolarga imtiyozlar tizimini takomillashtirishga oid qoʻshimcha chora-tadbirlar toʻgʻrisida” 2012-yil 31-maydagi PQ-1765-son qaroriga muvofiq, Oʻzbekiston Respublikasi Qurolli Kuchlari safida muddatli harbiy xizmatni oʻtab boʻlgan va Akademiyaga oʻqishga imtiyozli kirish uchun harbiy qismlar qoʻmondonligining tegishli tavsiyanomalariga ega boʻlgan fuqarolarga test sinovi natijalari boʻyicha ular toʻplagan ballning 50 foizi miqdorida qoʻshimcha ball koʻrinishida imtiyoz beriladi. 40. Oʻzbekiston Respublikasi Prezidentining “Oʻzbekiston Respublikasi Qurolli Kuchlari harbiylari va uning tarkibiga kiruvchi vazirlik hamda idoralarning xodimlari va ularning oila aʼzolarini ijtimoiy qoʻllab-quvvatlashga oid qoʻshimcha chora-tadbirlar toʻgʻrisida” 2018-yil 14-maydagi PQ-3726-son qaroriga muvofiq: Oʻzbekiston Respublikasi Qurolli Kuchlari tarkibiga kiruvchi vazirliklar va idoralarning kontrakt boʻyicha harbiy xizmatni oʻtayotgan ofitserlar, serjantlar va oddiy askarlar tarkibidagi harbiy xizmatchilarining va Milliy gvardiyaning xizmatdagi xodimlarining tegishli vazirlik hamda idoralar tavsiyanomalari berilgan farzandlari dastlabki saralab olish va maxsus kasbiy tanlash tadbirlaridan muvaffaqiyatli oʻtish natijalari boʻyicha Akademiyaning belgilangan qabul kvotasi doirasida oʻqishga kirish huquqidan foydalanadi; harbiy xizmat majburiyatini (xizmat majburiyatini) bajarish chogʻida halok boʻlgan, shuningdek, harbiy xizmat majburiyatini (xizmat majburiyatini) bajarish chogʻida yarador boʻlishi, kontuziya, shikastlanish yoki kasalliklar oqibatida nogiron boʻlib qolgan kontrakt boʻyicha harbiy xizmatni oʻtayotgan ofitserlar, serjantlar va oddiy askarlar tarkibidagi harbiy xizmatchilarning va Milliy gvardiya xodimlarining tegishli vazirlik hamda idoralar tavsiyanomalari berilgan farzandlari dastlabki saralab olish va maxsus kasbiy tanlash tadbirlaridan muvaffaqiyatli oʻtish natijalari boʻyicha Akademiyaning belgilangan qabul kvotasidan tashqari test sinovlarisiz oʻqishga kirish huquqidan foydalanadi. 41. Vazirlar Mahkamasining “Oʻzbekiston Respublikasi Qurolli Kuchlari serjantlarining maqomi toʻgʻrisida” 2004-yil 12-apreldagi 170-son qaroriga muvofiq: “Ilgʻor serjant” nominatsiyasida respublika turining gʻoliblari boʻlgan serjantlar dastlabki saralab olish va maxsus kasbiy tanlash tadbirlaridan muvaffaqiyatli oʻtish natijalari boʻyicha Davlat komissiyasining qarori bilan test sinovlari topshirmasdan oʻqishga qabul qilinadilar; Oʻzbekiston Respublikasi Qurolli Kuchlarining serjantlar tarkibi lavozimlarida 5 yil benuqson xizmat qilgan serjantlarga esa ijobiy tavsifnomalar, qoʻmondonlik, jangovar va maʼnaviy-maʼrifiy tayyorgarlikda yutuqlari mavjud boʻlgan taqdirda, Akademiyaga oʻqishga qabul qilishda toʻplanishi mumkin boʻlgan eng koʻp ballning 20 foizi miqdorida qoʻshimcha ballar koʻrinishida imtiyoz beriladi. 42. Oʻzbekiston Respublikasi Prezidentining “Oʻsmirlarni harbiy-vatanparvarlik ruhida tarbiyalash hamda Oʻzbekiston Respublikasi Qurolli Kuchlari va Davlat xizmati uchun kadrlar zaxirasini tayyorlash tizimini takomillashtirishga oid qoʻshimcha chora-tadbirlar toʻgʻrisida” 2019-yil 28-iyundagi PQ-4375-son qaroriga muvofiq: “Temurbeklar maktabi” hamda “Yosh chegarachilar” harbiy akademik litseylari bitiruvchilari Akademiyaga oʻqishga kirishda Davlat test markazi tomonidan oʻtkaziladigan test sinovlarida oʻzlari toʻplagan ballarning 30 foizi miqdoridagi qoʻshimcha ballar koʻrinishidagi imtiyozdan foydalanadi; imtiyozli diplom olgan DXX “Temurbeklar maktabi” hamda “Yosh chegarachilar” harbiy akademik litseylarining bitiruvchilari Akademiyaga test sinovlarisiz, dastlabki saralab olish va maxsus kasbiy tanlash tadbirlaridan muvaffaqiyatli oʻtish natijalari boʻyicha Akademiyaning belgilangan qabul kvotasi doirasida oʻqishga kirish huquqidan foydalanadi. 421. Oʻzbekiston Respublikasi Prezidentining “Oʻzbekiston Respublikasi Milliy gvardiyasi Harbiy musiqa akademik litseyini tashkil etish toʻgʻrisida” 2022-yil 16-fevraldagi PQ-129-son qaroriga muvofiq Oʻzbekiston Respublikasi Milliy gvardiyasi Harbiy musiqa akademik litseyi bitiruvchilariga Oʻzbekiston Respublikasi oliy taʼlim muassasalariga oʻqishga kirishda Oʻzbekiston Respublikasi Vazirlar Mahkamasi huzuridagi Davlat test markazi tomonidan oʻtkaziladigan test sinovlarida oʻzlari toʻplagan ballarning 30 foizi miqdorida ball shaklida imtiyoz beriladi. 422. Oʻzbekiston Respublikasi Prezidentining “Vatan tayanchi” bolalar va oʻsmirlar harbiy-vatanparvarlik harakati faoliyatini tashkil etish toʻgʻrisida” 2022-yil 2-martdagi PQ-150-son qaroriga muvofiq “Vatan tayanchi” harakatining tegishli tavsiyanomalariga ega boʻlgan “Vatan tayanchi” otryadi aʼzolariga Akademiyaga oʻqishga kirishda test sinovlari natijalariga koʻra toʻplagan ballarining 5 foizi miqdorida qoʻshimcha ball shaklida imtiyoz beriladi. 43. Oʻzbekiston Respublikasi Prezidentining “Iqtidorli yoshlarni aniqlash va yuqori malakali kadrlar tayyorlashning uzluksiz tizimini tashkil etish chora-tadbirlari toʻgʻrisida” 2019-yil 3-maydagi PQ-4306-son qaroriga muvofiq, asosiy olimpiadalarning respublika bosqichida 1 — 3-oʻrinlarni egallagan shaxslar 3 yil muddat davomida amal qiluvchi ixtisoslik fani boʻyicha sertifikat asosida Akademiyaga test sinovlarida, imtiyoz sifatida, maksimal ball toʻplagan hisoblanadi. 44. Oʻzbekiston Respublikasi Prezidentining “Bola huquqlari kafolatlarini yanada kuchaytirishga oid qoʻshimcha chora-tadbirlar toʻgʻrisida” 2019-yil 22-apreldagi PQ-4296-son qaroriga muvofiq, Akademiyaga kursantlarni qabul qilishning umumiy sonidan “Mehribonlik” uyi va Bolalar shaharchasining bitiruvchilari boʻlgan chin yetimlar uchun ular dastlabki saralab olish va maxsus kasbiy tanlash tadbirlaridan muvaffaqiyatli oʻtgan taqdirda, qoʻshimcha ravishda bir foizgacha qabul kvotalari ajratiladi. 45. Nomzod bir vaqtning oʻzida ushbu Nizomning 39 — 44-bandlarida koʻrsatilgan imtiyozlarga ega boʻlsa, u tomonidan toʻplangan ballar yigʻindisiga imtiyozlar boʻyicha eng yuqori ball qoʻshiladi. 46. Oʻzbekiston Respublikasi Prezidentining “Iqtidorli yoshlarni aniqlash va yuqori malakali kadrlar tayyorlashning uzluksiz tizimini tashkil etish chora-tadbirlari toʻgʻrisida” 2019-yil 3-maydagi PQ-4306-son qaroriga muvofiq asosiy olimpiadalarning respublika bosqichida 1 — 3 oʻrinlarni egallagan ishtirokchilarga uch yil muddat davomida amal qiluvchi sertifikatga muvofiq ixtisoslik fani boʻyicha kirish imtihonlarida maksimal ball olish huquqi beriladi, hamda Xalqaro matematika olimpiadasi (IMO), Xalqaro fizika olimpiadasi (IPhO), Xalqaro kimyo olimpiadasi (IChO), Xalqaro biologiya olimpiadasi (IBO), Xalqaro informatika olimpiadasi (IOI) gʻoliblari, shuningdek, Oʻzbekiston Respublikasi Prezidentining “Mard oʻgʻlon” davlat mukofotini taʼsis etish chora-tadbirlari toʻgʻrisida” 2017-yil 21-noyabrdagi PQ-3402-son qaroriga muvofiq, “Mard oʻgʻlon” davlat mukofoti sohiblari boʻlgan umumtaʼlim va professional taʼlim muassasalarining oʻquvchilari dastlabki saralab olish va maxsus kasbiy tanlash tadbirlaridan muvaffaqiyatli oʻtgan taqdirda Akademiya qabul komissiyasining qarori bilan Akademiyaning belgilangan qabul kvotasi doirasida test sinovlarisiz qabul qilinadi. Akademiyaga belgilangan qabul kvotasi doirasida test sinovlarisiz oʻqishga qabul qilishga tavsiya etilgan xalqaro olimpiadalar, xalqaro va respublika tanlovlari, musobaqalarining gʻoliblari hamda “Mard oʻgʻlon” davlat mukofoti sohiblari boʻlgan umumtaʼlim va professional taʼlim muassasalari oʻquvchilarining roʻyxati Davlat komissiyasi tomonidan tasdiqlanadi. 47. Akademiyaning qabul komissiyasi tomonidan qabul yilining 25-iyunigacha boʻlgan muddatda xalqaro va respublika olimpiadalari, “Ilgʻor serjant” nominatsiyasida respublika turi gʻoliblari, “Mard oʻgʻlon” davlat mukofoti sohiblari va xizmat majburiyatlarini bajarish chogʻida halok boʻlgan huquqni muhofaza qiluvchi organlari xodimlarining farzandlari, DXX “Temurbeklar maktabi” harbiy akademik litseyining imtiyozli bitiruvchilari toʻgʻrisidagi maʼlumotlar oʻqish yoʻnalishi, shakli va tili koʻrsatilgan holda Davlat test markazi va Davlat komissiyasiga taqdim etiladi. Davlat komissiyasi DXX va PDXX taqdimnomalari asosida test sinovlari oʻtkazilguniga qadar ular boʻyicha alohida qaror qabul qiladi. 48. Chet tilini bilish darajasi haqidagi xalqaro tan olingan sertifikat (TOEFL boʻyicha kamida 72 yoki IELTS boʻyicha kamida 5,5 ball, TestDaF (TDN3), CEFR boʻyicha kamida V2) yoki Davlat test markazi tomonidan beriladigan chet tilini bilish darajasi haqidagi V2 va undan yuqori darajadagi sertifikat taqdim etganlarga chet tili fanidan toʻplash mumkin boʻlgan maksimal ball qoʻyiladi hamda ular chet tilidan test sinovlarida ishtirok etmaydi. 49. Bilim va malakalarni baholash agentligi tomonidan beriladigan umumtaʼlim fanini bilish darajasi toʻgʻrisidagi sertifikatga ega boʻlgan nomzodlarga sertifikatdagi oʻzlashtirish foiziga mos ravishda kirish test sinovlarida ushbu umumtaʼlim fanidan belgilangan maksimal ballga nisbatan tabaqalashtirilgan (proporsional) ball beriladi hamda ular ushbu fandan test sinovi topshirmaydi. 50. Nomzodlarni oʻqishga qabul qilish boʻyicha Akademiya qabul komissiyasi tuziladi. 51. Bilim va malakalarni baholash agentligi tomonidan test sinovlari natijalari taqdim etilganidan keyin besh kun ichida Akademiya qabul komissiyasi oʻqishga qabul qilish toʻgʻrisida qaror qabul qiladi. 52. Akademiya boshligʻining buyrugʻi bilan bakalavriat taʼlim yoʻnalishi boʻyicha kunduzgi taʼlim shakliga oʻqishga qabul qilingan nomzodlarga kursant maqomi beriladi. 53. Akademiyaga qabul qilingan harbiy xizmatchilarning xizmat oʻtash joylariga ularning oʻqishga qabul qilinganligi boʻyicha buyruqdan koʻchirma yuboriladi. 54. Dastlabki saralab olish va maxsus kasbiy tanlash bosqichlari natijalari yuzasidan nomzodlarning ariza hamda shikoyatlarini koʻrib chiqish uchun Apellyatsiya komissiyasi tashkil etiladi. Apellyatsiya komissiyasiga taqdim etilgan ariza va shikoyatlar ular kelib tushgan kundan boshlab 10 ish kunidan oshmagan muddatda murojaat qilgan nomzod ishtirokida koʻrib chiqiladi. 55. Test sinovlari natijasi boʻyicha berilgan apellyatsiya shikoyatlari Bilim va malakalarni baholash agentligi tomonidan belgilangan tartibda koʻrib chiqiladi. 56. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javobgar boʻladi. 57. Ushbu Nizom yuzasidan kelib chiqadigan nizoli masalalar qonunchilik hujjatlarida belgilangan tartibda hal etiladi. BosqichlarSubyektlarTadbirlarMuddatlar1-bosqichAkademiyaAkademiyada oʻqishga yoshlarni jalb qilish maqsadida ommaviy axborot vositalarida eʼlon beradi.Tanlovda qatnashish istagini bildirgan nomzodlar Bilim va malakalarni baholash agentligining rasmiy veb-saytidan roʻyxatdan oʻtadilar.Qabul yilidan oldingi yilning 1 — 20-oktabr kunlariI. Dastlabki saralab olish2-bosqichBilim va malakalarni baholash agentligiDastlabki saralab olish test sinovlarini oʻtkazadi.Qabul yilidan oldingi yilning 25-oktabridan 15-noyabrigachaDXX boʻlinma va organlari hamda PDXXning tegishli organlariHujjatlarni toʻplaydi va dastlabki oʻrganishni oʻtkazadi.Qabul yilidan oldingi yilning 20-noyabridan 31-dekabrigachaMutaxassis — psixologlarIndividual psixologik hamda psixofiziologik oʻrganish oʻtkazadi.Qabul yilidan oldingi yilning noyabr-dekabr oylaridaHududiy harbiy-tibbiy komissiyaTibbiy koʻrikdan oʻtkazadi.Qabul yilidan oldingi yilning dekabr oyidaJismoniy tayyorgarlik darajasini aniqlash boʻyicha maxsus komissiyaJismoniy tayyorgarlik darajasini baholashning dastlabki bosqichini oʻtkazadi.Qabul yilining yanvar oyidaII. Maxsus kasbiy tanlash3-bosqichDXX boʻlinma va organlari hamda PDXXning tegishli organlariHujjatlarni yakuniy oʻrganadi.Qabul yilining yanvar — aprel oylaridaJismoniy tayyorgarlik darajasini aniqlash boʻyicha maxsus komissiyaJismoniy tayyorgarlik darajasini baholashning yakuniy bosqichini oʻtkazadi.Qabul yilining mart-aprel oylaridaDXX boʻlinma va organlari hamda PDXXning tegishli organlariYakuniy suhbat oʻtkazadi.Qabul yilining aprel-may oylaridaMaxsus harbiy-tibbiy komissiyaYakuniy tibbiy koʻrikdan oʻtkazadi.Qabul yilining may oyidaIII. Test sinovlari4-bosqichBilim va malakalarni baholash agentligiTest sinovlarini oʻtkazadi.belgilangan muddatlarda5-bosqichQabul komissiyasi1. Oʻqishga qabul qilish toʻgʻrisida qaror qabul qiladi.Test sinovlari natijalari taqdim etilganidan soʻng 5 kun muddatda2. Akademiyaga qabul qilingan harbiy xizmatchilarning xizmat oʻtash joylariga buyruqdan koʻchirma yuboradi.Buyruq chiqqandan soʻng 10 kun muddatda 1. Nomzodlarning jismoniy tayyorgarlik darajasi ularning mazkur Metodikada nazarda tutilgan tegishli mashqlarni bajarishini tekshirish orqali baholanadi. 2. Nomzodlarga dastlab mashqlarni bajarishga qoʻyiladigan talablar va mezonlar hamda mashqlarni bajarish tartibi jismoniy tayyorgarlik darajasini aniqlash boʻyicha maxsus komissiyalar tarkibiga kirgan mutaxassislar tomonidan tushuntiriladi. 3. Nomzodlar jismoniy tayyorgarlik darajasini baholash tadbirlariga sport kiyimlarida kelishlari shart. 4. Nomzodlar quyidagi mashqlarni bajaradilar: 100 metrga yugurish; turnikda tortilish; 3000 metrga yugurish. Mashqlar oraligʻida nomzodlarga dam olish uchun 10 — 15 daqiqa vaqt beriladi. 5. Belgilangan mashqlarni topshirish kunida uzrsiz sabablarga koʻra qatnasha olmagan (shuningdek, qoniqarsiz baho olgan) nomzodlar oʻta olmagan deb topiladi. 6. 100 metrga yugurish mashqi yuqori yoki quyi startdan amalga oshiriladi. 7. 100 metrga yugurish mashqini 15,4 soniya ichida bajargan taqdirda nomzod ushbu sinovdan “oʻtgan” deb hisoblanadi. 8. Ushbu mashq oʻyingohning yugurish yoʻlagi yoki qattiq qoplamaga ega tekis (standart) maydonda yuqori start holatidan bajariladi. Start olish tartibini oʻzlashtirish uchun dastlabki “Startga” va “Diqqat” komandalari hamda “Olgʻa” ijro komandasi beriladi. “Startga” komandasi berilganida start olish chizigʻiga kelib, kuchli oyoq start olish chizigʻi yaqiniga qoʻyilib, ikkinchi oyoq yarim qadam ortda qoldiriladi. “Diqqat” komandasi berilganida tana vazni oldinda turgan oyoqqa oʻtkazilib, gavda va bosh oldinga egiladi, qoʻl tirsaklari esa bukiladi. “Olgʻa” ijro komandasi berilganida yugurish amalga oshiriladi. 9. Turnikda tortilish mashqini bajarishda qoʻl kaftlari turnikda oldinga qaratilgan holda ushlanib, qoʻllar parallel uzatilgan holda tutiladi, tana bir oz bukilgan, oyoq toʻgʻri tushirilgan, uchi toʻliq pastga uzatilib, tovonlar juft tutilgan holatdan bajariladi. Qoʻllar bukilib, tana yuqoriga koʻtarilar ekan, jagʻ turnik ustiga toʻliq chiqarilgan holat qabul qilinadi. Qoʻllar yana toʻliq uzatilar ekan, tana bir maromda pastga tushirilib dastlabki holat egallanadi. Tananing osilgan holati 1-2 soniya davomida saqlanadi. Juft tutilgan oyoqlarni 45o gacha bukishga ruxsat beriladi. Tanani siltash, oyoqni old-orqaga tebratish, oyoqlarni chalishtirish, bir qoʻlda osilib olish amallari man etiladi. Turnikda kamida 8 marotaba tortilgan nomzod ushbu sinovdan “oʻtgan” deb hisoblanadi. 10. 3000 metrga yugurish mashqlari stadionning yugurish yoʻlakchalari yoki tekis joylarida, umumiy yoki alohida start berilgan holda oʻtkaziladi. Start va marra chiziqlari bir joyda belgilanishi mumkin. 11. 3000 metrga yugurish mashqini 14,30 daqiqa ichida bajargan taqdirda, ular ushbu sinovdan “oʻtgan” deb hisoblanadi. 12. Ushbu mashq har qanday ochiq tabiatda, umumiy start olgan tarzda bajariladi. Start olish va finish marralari aynan bir joyda yoki alohida jihozlanadi. Yugurish davomida mashq ishtirokchilari bir-biriga xalal bermasligi lozim. Yugurish amalidan yurish amaliga oʻtgan yoki distansiyadan chetga chiqqan ishtirokchi mashqni bajara olmadi deb hisoblanadi. 13. Nomzodlar belgilangan jismoniy tayyorgarlik darajasini baholash talablarining barchasini muvaffaqiyatli topshira olgan taqdirda, jismoniy tayyorgarlik sinovlaridan “oʻtgan” deb hisoblanadi. 14. Jismoniy tayyorgarlik sinovlarida qatnashgan nomzodlar uchun qaydnoma rasmiylashtiriladi. 15. Qaydnoma komissiya raisi va aʼzolari tomonidan imzolanadi.